Case ID: 1182878
Sentence 5: Məhkəmə iclasında ifadə verən Zərərçəkmiş şəxs bildirmişdir ki, xx xxxxxx 2019-cu il tarixdə saat 11.00 radələrindən etibarən özünə məxsus “Renault Megane” markalı avtomobildə yaranmış nasazlıq səbəbindən onu təmir etdirmək üçün Bakı şəhəri, Binəqədi rayonu, Ə.Rəcəbli küçəsində “Elit” ticarət mərkəzi ilə üzbəüz yerləşən avtomobil təmiri məntəqəsinə getmişdir.Həmin məntəqənin içərisində olarkən saat 14.00 radələrində onun avtomobili təmir olunub bitdikdən sonra məntəqənin içərisində “Mişa” adlı ustanın elektrik qarajının qarşısında dayanıb siqaret çəkmiş və avtomobili ilə aralarında olan 5 metrəlik yolu keçib avtomobilinə oturmaq istəmiş, həmin vaxt güclü “forsaj” və uğultu səs ilə sağ tərəfindən avtomobilin gəldiyini eşitdiyinə görə yolu keçə bilməyəcəyini hiss etmiş və ani olaraq bir addım geri qayıtmaq istədikdə təxminən 70 km/saat sürətlə hərəkət edən “BMW” markalı, **-SC-*** dövlət qeydiyyat nişanlı avtomobil sol baldır nahiyəsindən avtomobilin sol fara və bufer hissəsi ilə ona toxunmuş, zərbənin təsirindən 180 dərəcə fırlanaraq yolun sol hissəsində dayanmış qara rəngli avtomobilin arxa sağ tərəfinə bel nahiyəsi ilə dəyib yerə yıxılmışdır.Onu vuran avtomobil isə təxminən 10-15 metr sürərək dayanmış və içərindən 20 yaşlarında, hündürboylu, sarışın, gənc oğlan sürücü tərəfdən enərək ona yaxınlaşmış, o, dərsə tələsdiyini bildirmiş, buna görə də ehtiyatsızlıqdan Zərərçəkmiş şəxs vurması səbəbindən ondan üzr istəmişdir.Onun avtomobilində özündən əlavə arxa oturacaqda 3 nəfər, ön oturacaqda isə bir nəfər şəxs oturmuşdur.